
Мақсаты: «Оқушылардың шығарманы ойнау кезіндегі дыбыстарды таза алуы»
Міндеті: «Оқушының орындаушылық шеберлігін дамыту»
Білімділік: Күй арқылы эстетикалық тәлім- тәрбие беру
Дамытушылық: Балалардың есте сақтау қабілетін арттыру
Тәрбиелік: Күй тыңдауға, ұлттық аспаптарды ойнап үйренуге тәрбиелеу
Сабақтың түрі: кіріктірілген сабақ
Көрнекілік: домбыра, портрет
Сабақтың ұйымдастырылуы:
Ұйымдастыру кезеңі

Үй тапсырмасын пысықтау

Жаңа сабақты түсіндіру

Жаңа сабақты бекіту

Үйге берілетін тапсырма

Оқушының білімін бағалау

Пән аралық байланыс: тарих пәні, әдебиет пәні, музыка сабағы

Домбыра , нота дәптері

Өткен тапсырманы ойнау
Екі ішектегі жаттығулар.
Тақырыпты талдау

Үйге берілген тапсырманы оқушының орындауы

Құрманғазы «Балбырауын»күйі

Желдібаев «Ерке сылқым»
3.   Жаңа тақырыпқа өту.
*  Қыздарбек «Сылқым қыз»

*  Райымбергенов «Секіртпе»
4.Үйге тапсырма беру


Нәтижесінде:
 
Ұстаз бен оқушы арасында жақсы қарым- қатынас орнаған. Оқушы шығарманы күй көңіліне қоса білді. Сабақта домбыра аспабын үйрету жолдары қақында үйретуші аспап туралы толық мәліметті шәкіртіне жеткізе білуі басты міндет. Әр аспаптың шығу тарихы егжей-тегжейлі оны мұрат еткен маманға күнделікті ауадай қажеттілік болуы заңдылық. Домбыра қалай пайда болды?


Ел аузында мынадай аңыз бар: Ертеде қылышынан қан тамған қаһарлы ханның атастырылған жалғыз қызы бой жеткендебір кедей жігіт ғашық болып,көңіл қосып жүреді екен. Мұны біліп қойған хан жігітті дарға астырады. Жігіт өлгеннен кейін қыз мезгіліне жетпей бір ұл, бір қызды өмірге әкеледі.Көп көзінен, ел сөзінен сескенген хан жаман атқа қалмаудың амалын іздеп қос бүлдіршіннің көзін жоюды мыстан кемпірге тапсырады. Мыстан кемпір өмірге жаңа келген сәбилерді көз көрмес, құлақ естімес жерге апарып, биік өскен жап-жасыл ағаштың басына қызды шығысқа, ұлды батысқа қаратып іліп кетеді.Қос жүрек соғуын тоқтатқанда, бәйтерек өсуін доғарады. Ел ішінде өсек сөз, өтірік өкпеге шыдамаған қыз егізін іздеп жолға шығады. Бармаған жер, баспаған тауы қалмайды. Қатты шаршап, діңкесі әбден қурап, қабағы түсіп, шіруге айналған ағаштың түбіне қисаяды.Ұйықтап кеткен соң бір сүйкімді саз сиқырлы әуен оятады.құлақ түріп, тыңдаса «ән салып» тұрған қасындағы биік ағаштың күмбірлеген үні естіледі.Қыз күндіз егізін іздеп, түнде осы «әнші» ағаштың түбіне келіп, неше түрлі әуез естіп, көңіл жұбатып,тынығып жүреді.


Бір күні айналаға көз салмақ болған қыз ағаштың басына шығамын деп оны құлатып алады.Бірақ көп ұзамай самал соғып, «Әнші» ағаш қайта зарлай жөнеледі. Қыз оның құпиясын білмек болып тексереді. Ағыш жуан түбінен басына дейін қуыс екен. Жіңішке басының екі жағына бұтақтан бұтаққа керіліп қалған ішектерді көреді. Бұл қыздың екі баласынан қалған жұрнақ еді.Батыс жағындағы ішек бостау, ал шығыс жағындағы ішек қатты тартылыпты. Егізінің өлімінен хабары жоқ қыз енді ағаштың ән салатынын түсінеді де, өзі қуыс ағаш жасап алып, манағы екі ішекті соған тағады.Шертіп көрсе керемет үн шығады.Қыз байғұс бостау тартылған ішектің үні мұңды шығатындықтан ұлы – Мұңлық, ал ащы тым зарлы шығатындықтан қатты тартылған ішекті қызым Зарлық деп ат қойып күндіз-түні қолынан тастамай күй шығарып, ел кезіп, егізін іздеп кеткен екен дейді.

Қорытынды: Оқушыға шығарманың өзіндік ерекшеліктері мен мінезі жақсы түсіндірілген. Сабақ өте тартымды, қызықты өтті, домбырада дыбысты мәнерлеп алу тәсілдерін де жақсы меңгерген.  Музыкалық және орындаушылық қабілеті, есте сақтау, ырғақ,оларды анықтау жақсы жолға қойылған. Күйлерді өзінше меңгере алды.


Үйге берілген тапсырма оқушының қабілетіне қарай беріліп, ұстаз методикалық тұжырымдарға сүйене отырып жұмыс жасады. Ұстаздардың пікірі бойынша сабақ өте жоғары деңгейде өтіп, үздік бағамен бағаланды.

